



SAOPŠTENJE ZA JAVNOST


CHANGAN beleži izvanredne prodajne rezultate u Srbiji u 2026. – više od 100 prodatih vozila tokom Sajma automobila

Beograd, 24. april 2026. - CHANGAN, jedna od najvećih kineskih automobilskih grupacija, beleži snažan prodajni zamah u Srbiji tokom 2026. godini, potvrđen izuzetnim interesovanjem kupaca i realizovanim porudžbinama tokom upravo završenog Sajma automobila u Beogradu. 

Povodom ovog uspeha, organizovan je prigodni događaj u salonu BM Motors Savograd, u okviru Sava Business Centra, tokom kojeg je upriličena i svečana primopredaja 16 prodatih električnih vozila građevinskoj firmi „INGRAP - Omni“ iz Valjeva. 

CHANGAN je poverenje kupaca u Srbiji izgradio kroz inovativne električne SUV modele DEEPAL S05 i DEEPAL S07, koji nose maksimalnih 5 zvezdica na testovima Euro NCAP. Dodatnu sigurnost kupcima pružaju snažni garantni uslovi: 8 godina ili 200.000 km na visokonaponsku bateriju i pogonski sistem, kao i 7 godina ili 160.000 km na vozilo (u skladu sa pravilima garancije i namenom vozila). 

Tokom ovogodišnjeg sajma automobila u Beogradu tržištu su predstavljeni i modeli sa benzinskim motorima CS 35 plus, CS 55 plus i UNI-T koji su što zbog atraktivnog dizajna što zbog jako dobrog odnosa cene i kvaliteta veoma dobro prihvaćeni od strane posetilaca sajma. Kupcima je omogućeno zakazivanje test vožnji svih modela iz CHANGAN game u salonima Ada Motors Radnička 22 i BM Motors Milentija Popovića 5B, a uskoro sledi i širenje dilerske mreže u svim većim gradovima Srbije i u regionu zapadnog Balkana. 

Dejan Stupar, izvršni direktor automotive divizije OMR Group, izjavio je: „Ponosni smo na uspeh našeg prodajnog tima i poverenje kupaca koje smo obezbedili, jer smo im ponudili vrhunske modele koji spajaju decenijsku pouzdanost, najsavremeniji dizajn i bezbednost potvrđenu evropskim standardima. CHANGAN je brend trajnih vrednosti – ne samo u električnom segmentu, već i u segmentu benzinskih modela, što smo potvrdili i nastupom na ovogodišnjem Sajmu, gde smo predstavili i tri benzinska modela”. 

Prema njegovim rečima, promocija električnih vozila CHANGAN se uklapa i u stratešku usmerenost OMR Grupe da gradi održivo poslovanje kroz energetsku efikasnost, dekarbonizaciju poslovanja i primenu zelenih tehnologija svakodnevnom radu.


Sajamska ponuda i dalje dostupna kroz ovlašćene kanale

U okviru sajamskih uslova istaknuti su dodatni popust od 1.000 EUR, subvencionisano finansiranje sa 0% kamate na 36 meseci uz 50% učešća, kao i dostupnost operativnog i finansijskog lizinga, uz integrisanu One Mobility uslugu. 

Globalna snaga i evropski standardi kvaliteta

CHANGAN je u decembru 2025. obeležio proizvodnju svog 30-milionitog vozila, dok se u 2025. godini u regionalnim izveštajima navodi proizvodni obim od skoro 2,5 miliona vozila. Evropsku orijentaciju brenda potvrđuje i razvojna osnova kroz dizajn u Torinu i R&D prisustvo u Birmingham-u, u skladu sa strategijom evropske integracije kvaliteta i razvoja. 




O kompaniji CHANGAN
Changan, jedna od najvećih kineskih automobilskih grupacija, ima 41 godinu iskustva u proizvodnji automobila sa sedištem u Čongćingu. Kompanija upravlja sa 21 proizvodnom bazom i 39 postrojenja širom sveta, izvozeći vozila u 103 zemlje i teritorije u okviru šest velikih regionalnih tržišta. Changan direktno zapošljava više od 110.000 ljudi, a kroz svoj lanac vrednosti podržava više od milion radnih mesta. Kao vodeći kineski proizvođač automobila, Changan u svom portfoliju ima sopstvene brendove, poput Changan, Deepal i Avatr, kao i zajednička preduzeća Changan Ford i Changan Mazda. Od 2001. godine Changan jača svoje prisustvo u Evropi kroz dizajn centar u Torinu i istraživačko-razvojni centar u Birmingemu. 
O OMR Group
OMR Group je poslovni ekosistem koji posluje na tržištima Srbije i regiona, integrišući kompanije iz sektora automobilske industrije, finansija, osiguranja, izgradnje i upravljanja nekretninama, sa ukupno 1.100 zaposlenih. U okviru Automotive divizije, OMR Group obuhvata kompanije koje zastupaju portfolije brendova kao što su Fiat, Fiat Professional, Jeep, Alfa Romeo, Abarth, Changan, Jaguar/Land Rover, Hyundai, Isuzu, Subaru i Kawasaki, kao i jedan od najprestižnijih svetskih brendova u proizvodnji jahti Azimut.

